ΠΕΡΙΕΧΟΜΕΝΑ
ΑΠΟΦΑΣΕΙΣ
Επανίδρυση του Εργαστηρίου με τίτλο «Οπτική
Ανθρωπολογία: Εικόνα, Μουσική, Κείμενο» στο
Τμήμα Κοινωνιολογίας του Πανεπιστημίου Κρήτης, μετονομασία του σε «Οπτικός Πολιτισμός:
Εικόνα, Μουσική, Κείμενο» και έγκριση του εσωτερικού κανονισμού λειτουργίας του.
Έγκριση νυχτερινής εργασίας εργάσιμων ημερών
προς συμπλήρωση του υποχρεωτικού εβδομαδιαίου ωραρίου ενός εργαζόμενου στο εργοστάσιο
Ακτινοβόλησης Ιατροτεχνολογικών Προϊόντων
της ανώνυμης εταιρείας με την επωνυμία «Ινστιτούτο Φαρμακευτικής Έρευνας και Τεχνολογίας
Α.Ε.», στη Μαγούλα Αττικής, για το διάστημα έως
και τις 30/06/2025.
ΑΠΟΦΑΣΕΙΣ
Αριθμ. 6968
(1)
Επανίδρυση του Εργαστηρίου με τίτλο «Οπτική
Ανθρωπολογία: Εικόνα, Μουσική, Κείμενο» στο
Τμήμα Κοινωνιολογίας του Πανεπιστημίου Κρήτης, μετονομασία του σε «Οπτικός Πολιτισμός: Ει-
κόνα, Μουσική, Κείμενο» και έγκριση του εσωτερικού κανονισμού λειτουργίας του.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
Έχοντας υπόψη:
1. Τα άρθρα 16 και 46-53 του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
2. Το Κεφάλαιο ΙΑ’ «Ψηφιακή Διαφάνεια - Πρόγραμμα
Διαύγεια» (άρθρα 75-83) του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
3. Τα άρθρα 5 και 9 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131).
4. Το ν.δ. 87/1973 «Περί ιδρύσεως Πανεπιστημίων εις
Θράκην και εις Κρήτην» (Α’159), όπως τροποποιήθηκε
και συμπληρώθηκε με τον ν.δ. 114/1974 (Α’ 310), τον
ν. 259/1976 (Α’ 25), το π.δ. 296/1973 «Περί καθορισμού
του τίτλου και της έδρας του εν Κρήτη ιδρυθέντος Πανεπιστημίου» (Α’ 239), καθώς και τη λοιπή νομοθεσία περί
ίδρυσης και μετονομασίας των ακαδημαϊκών μονάδων
του Πανεπιστημίου Κρήτης.
5. Το π.δ. 12/2024 «Μετονομασία του Τμήματος Φιλοσοφικών και Κοινωνικών Σπουδών της Φιλοσοφικής Σχο-
λής του Πανεπιστημίου Κρήτης σε Τμήμα Φιλοσοφίας,
μεταβολή του γνωστικού του αντικειμένου και ρύθμιση
ειδικότερων θεμάτων» (Α’ 35).
6. Την υπ’ αρ. 7872/12.04.2024 διαπιστωτική πράξη του
Πρύτανη του Ιδρύματος «Εκλογή Πρύτανη και ορισμός
τεσσάρων (4) Αντιπρυτάνεων του Πανεπιστημίου Κρήτης» (Υ.Ο.Δ.Δ. 377, διόρθωση σφάλματος Υ.Ο.Δ.Δ. 411)
με τετραετή θητεία από 01.09.2024 έως 31.08.2028.
7. Την υπ’ αρ. 20123/24.09.2024 (ΑΔΑ: 9Δ9Τ469Β7Γ0M7) πράξη συγκρότησης της Συγκλήτου του Πανε-
πιστημίου Κρήτης για το ακαδημαϊκό έτος 2024-2025,
όπως τροποποιήθηκε με την υπ’ αρ. 22211/16.10.2024
(ΑΔΑ: 6ΡΒΤ469Β7Γ-ΔΒ9) πράξη.
8. Την υπ’ αρ. 5259/02.05.2018 πρυτανική πράξη «Ίδρυση εργαστηρίου “Οπτική Ανθρωπολογία. Εικόνα, μουσι-
κή, κείμενο” του τμήματος Φιλοσοφικών και Κοινωνικών
Σπουδών της Φιλοσοφικής Σχολής του Πανεπιστημίου
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
8 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1725
10.04.2025 10:52:04
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1725/08.04.2025
Κρήτης και έγκριση του εσωτερικού του κανονισμού
του» (Β’ 1720).
9. Την υπ’ αρ. 23242/24.10.2024 απόφαση της Συγκλήτου του Πανεπιστημίου Κρήτης «Κατάργηση των Εργα-
στηρίων «Διδακτικής Άσκησης», «Ψυχολογίας», «Κοινωνικής Έρευνας» και «Οπτική Ανθρωπολογία. Εικόνα,
μουσική, κείμενο» του Τμήματος Φιλοσοφίας της Φιλοσοφικής Σχολής του Πανεπιστημίου Κρήτης» (Β’ 6079).
10. Την εισήγηση της υπ’ αρ. 403ης/02.10.2024 και
της υπ’ αρ. 404ης/06.11.2024 Συνέλευσης του Τμήματος
Κοινωνιολογίας για την επανίδρυση/μετονομασία και
έγκριση του Εσωτερικού Κανονισμού Λειτουργίας του
εν λόγω Εργαστηρίου.
11. Το σχέδιο απόφασης επανίδρυσης και μετονομασίας με τον Εσωτερικό Κανονισμό Λειτουργίας και τη
Μελέτη Σκοπιμότητας και Βιωσιμότητας με την Έκθεση
Υλικοτεχνικής Υποδομής.
12. Την απογραφή του εξοπλισμού, της υλικοτεχνικής
υποδομής και του αρχειακού υλικού του εν λόγω Εργαστηρίου.
13. Τα πρακτικά των υπ’ αρ. 522ης/24.10.2024 και
524ης/21.11.2024 συνεδριάσεων της Συγκλήτου του
Πανεπιστημίου Κρήτης για το παρόν θέμα.
14. Το γεγονός ότι από την εφαρμογή των διατάξεων
της παρούσας απόφασης δεν προκαλείται δαπάνη εις
βάρος του κρατικού προϋπολογισμού.
15. Το γεγονός ότι οι διατάξεις της παρούσας απόφασης δεν αφορούν σε διοικητική διαδικασία για την οποία
υπάρχει υποχρέωση καταχώρισης στο ΕΜΔΔ-ΜΙΤΟΣ,
αποφασίζει:
Την επανίδρυση του Εργαστηρίου με τίτλο «Οπτική
Ανθρωπολογία: Εικόνα, Μουσική, Κείμενο» στο Τμήμα
Κοινωνιολογίας του Πανεπιστημίου Κρήτης και μετονομασία του σε «Οπτικός Πολιτισμός: Εικόνα, Μουσική,
Κείμενο», την μεταβίβαση του εξοπλισμού και του αρχειακού υλικού του στο Τμήμα Κοινωνιολογίας και την
έγκριση του εσωτερικού κανονισμού λειτουργίας του,
ως εξής:
Άρθρο 1
Επανίδρυση-Αντικείμενο
Το Εργαστήριο με την ονομασία: «Οπτική Ανθρωπολογία. Εικόνα, μουσική, κείμενο» επανιδρύεται στο Τμήμα
Κοινωνιολογίας με την ονομασία: «Οπτικός Πολιτισμός:
Εικόνα, Μουσική, Κείμενο» και στη αγγλική: «Visual
Culture: Image, Music, Text” και μεταφέρεται η έδρα του
από το καταργηθέν Τμήμα Φιλοσοφικών και Κοινωνικών
Σπουδών της Φιλοσοφικής Σχολής του Πανεπιστημίου
Κρήτης (Α’ 35/2024), στο Τμήμα Κοινωνιολογίας του Πανεπιστημίου Κρήτης. Το Εργαστήριο εξυπηρετεί ερευ-
νητικές και διδακτικές ανάγκες στα πεδία της Οπτικής
Ανθρωπολογίας και Κοινωνιολογίας, της εθνομουσικολογίας, της οπτικής καταγραφής προφορικών μαρτυριών,
ψηφιοποίησης γραπτών και οπτικών τεκμηρίων καθώς
και ανάλυσης των παραπάνω κατηγοριών δεδομένων.
Άρθρο 2
Σκοπός - Αντικείμενο εργασιών - Αποστολή
Το Εργαστήριο: «Οπτικός Πολιτισμός: Εικόνα, μουσική,
κείμενο» έχει ως αποστολή:
(α) Την πολιτισμική τεκμηρίωση με άξονες την εικόνα
(κινηματογράφος, φωτογραφία, αναπαραστατικές τέχνες), τη μουσική και το λόγο. Ιδιαίτερη προσπάθεια θα
καταβληθεί για τον σχεδιασμό και την οργάνωση μιας
βάσης συλλογής αυτών των κατηγοριών δεδομένων, τα
οποία θα είναι διαθέσιμα στους ερευνητές,
(β) τη στήριξη και ανάπτυξη μεθόδων διεξαγωγής
έρευνας στις παραπάνω κατηγορίες τεκμηρίων,
(γ) τη δυνατότητα παραγωγής οπτικών και ακουστικών
(μουσικής και λόγου) ντοκουμέντων,
(δ) τη συνεργασία με ακαδημαϊκά ιδρύματα της ημεδαπής και αλλοδαπής, ερευνητικά κέντρα, επιστημοτε-
χνικούς και άλλους σχετικούς φορείς σε περιοχές κοινού
ενδιαφέροντος,
(ε) την οργάνωση σεμιναρίων, συμποσίων, συνεδρίων,
διαλέξεων, παντοειδών παρεμφερών συναντήσεων και
εκδηλώσεων με Έλληνες και ξένους ειδικούς, καθώς και
την πραγματοποίηση δημοσιεύσεων και εκδόσεων, με
τη μορφή σειρών, βιβλίων, άρθρων και περιοδικών,
(στ) τη χρήση των ηλεκτρονικών μέσων επικοινωνίας
(ραδιοτηλεόρασης, πολυμέσων) με δημιουργία ειδικών
προγραμμάτων εκπομπής και διάδοσης, αυτόνομα ή σε
συνεργασία,
(ζ) την παροχή υπηρεσιών κατά την κείμενη νομοθεσία,
(η) τη συνεργασία με κοινωνικούς φορείς, δημόσιους
ή ιδιωτικούς, μέσω της ανάπτυξης προγραμμάτων στο
πλαίσιο του γνωστικού αντικειμένου του Εργαστηρίου,
(θ) Την ανάπτυξη και εκπόνηση, αυτοδύναμα ή σε συνεργασία, προγραμμάτων διά βίου μάθησης σχετικών με
το αντικείμενο του Εργαστηρίου.
Άρθρο 3
Προσωπικό
Το Εργαστήριο στελεχώνεται από μέλη ΔΕΠ του Τμήματος Κοινωνιολογίας των οποίων το γνωστικό αντικεί-
μενο της θέσης τους ή/και το ερευνητικό τους έργο και
ενδιαφέροντα εμπίπτουν στα ερευνητικά αντικείμενα
του Εργαστηρίου και από μέλη του λοιπού επιστημονικού και διοικητικού προσωπικού που τοποθετείται στο
Εργαστήριο σύμφωνα με τις κείμενες διατάξεις. Στελεχώνεται επίσης με εξωτερικούς συνεργάτες και επιστήμονες
(π.χ. Επισκέπτες Καθηγητές και Επισκέπτες Ερευνητές)
με ερευνητικά ενδιαφέροντα ή/και έργο συναφές με τις
αναπαραστατικές τέχνες, τη μουσική και το λόγο από τη
σκοπιά των Κοινωνικών Επιστημών, καθώς και διοικητικό
και τεχνικό προσωπικό σύμφωνα με τις εκάστοτε ισχύουσες διατάξεις για κάθε κατηγορία προσωπικού. Στο
Εργαστήριο μπορούν να απασχολούνται ερευνητές επί
συμβάσει, πρόσθετο ερευνητικό, επιστημονικό, διοικητικό, τεχνικό και λοιπό προσωπικό με σύμβαση έργου ή
εργασίας ορισμένου χρόνου σε περίπτωση εκτέλεσης
έργων/προγραμμάτων του πανεπιστημιακού εργαστηρίου και προσωπικό του Πανεπιστημίου Κρήτης για την
εκτέλεση πρόσθετου έργου επ’ αμοιβή.
Μέλη του Εργαστηρίου, μπορούν επίσης να γίνονται
επί θητεία και ερευνητές (υποψήφιοι διδάκτορες ή κάτοχοι διδακτορικού) κατόπιν εισήγησης του/της Διευθυ-
ντή/τριας του Εργαστηρίου και έγκρισης της Συνέλευσης
του Τμήματος.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1725/08.04.2025
Άρθρο 4
Διοίκηση - Αρμοδιότητες
Το Εργαστήριο διευθύνεται από τον/τη Διευθυντή/
Διευθύντρια, ο/η οποίος/α είναι μέλος Δ.Ε.Π. πλήρους
απασχόλησης του Τμήματος Κοινωνιολογίας που έχει
τοποθετηθεί και υπηρετεί στο Εργαστήριο, με γνωστικό
αντικείμενο ίδιο ή συναφές με το γνωστικό αντικείμενο
του Εργαστηρίου. Ο/η Διευθυντής/Διευθύντρια του Εργαστηρίου εκλέγεται σύμφωνα με τις κείμενες διατάξεις
για τη λειτουργία των πανεπιστημιακών εργαστηρίων.
Ο/η Διευθυντής/Διευθύντρια του Εργαστηρίου ασκεί
τις αρμοδιότητες που ανατίθενται σε αυτόν/ην από την
κείμενη νομοθεσία και επιπλέον:
(α) Συντονίζει το ερευνητικό και διδακτικό έργο του
εργαστηρίου,
(β) καταρτίζει και υποβάλλει στη Συνέλευση του Τμήματος το ετήσιο πρόγραμμα λειτουργίας του Εργαστηρί-
ου και μεριμνά για την τήρηση του, καθώς και τον τριετή
απολογισμό των δραστηριοτήτων του Εργαστηρίου,
(γ) μεριμνά για τη στελέχωση του Εργαστηρίου με το
αναγκαίο προσωπικό,
(δ) μεριμνά για την οικονομική διαχείριση των εσόδων
του Εργαστηρίου,
(ε) μεριμνά για την κατανομή των χώρων του Εργαστηρίου,
(στ) ορίζει τους υπευθύνους για τα αναλώσιμα υλικά
και τον κινητό εξοπλισμό, και
(ζ) υπογράφει κάθε έγγραφο και είναι γενικά υπεύθυνος/η για την ομαλή και απρόσκοπτη λειτουργία του
εργαστηρίου.
Άρθρο 5
Έσοδα- Πόροι
Η λειτουργία του Εργαστηρίου διενεργείται από ιδίους
πόρους, οι οποίοι προέρχονται ενδεικτικά από:
(α) Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή λογαριασμό
τρίτων,
(β) τη διάθεση ερευνητικών ή εν γένει επιστημονικών
προϊόντων,
(γ) την παροχή υπηρεσιών σύμφωνα με την ισχύουσα
νομοθεσία,
(δ) τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα, και
(ε) τις κληρονομιές, τις δωρεές και κληροδοσίες που
καταλείπονται στο Πανεπιστήμιο Κρήτης για τους σκοπούς του Εργαστηρίου.
Η οικονομική διαχείριση των πόρων πραγματοποιείται
σύμφωνα με την κείμενη νομοθεσία.
Άρθρο 6
Εσωτερικός Κανονισμός
Η λειτουργία του Εργαστηρίου διέπεται από τον Εσωτερικό Κανονισμό Λειτουργίας του, ο οποίος αποτελεί
αναπόσπαστο μέρος της παρούσας.
Άρθρο 7
Έναρξη ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
ΕΣΩΤΕΡΙΚΟΣ ΚΑΝΟΝΙΣΜΟΣ
ΛΕΙΤΟΥΡΓΙΑΣ ΕΡΓΑΣΤΗΡΙΟΥ
Άρθρο 1
Λειτουργία
1. Το Εργαστήριο λειτουργεί κατά τις εργάσιμες ημέρες
και ώρες, όπως ορίζονται από τον Εσωτερικό Κανονισμό του Πανεπιστημίου Κρήτης. Το ωράριο εργασίας
του προσωπικού είναι αυτό που προβλέπεται για κάθε
κατηγορία, σύμφωνα με τον Εσωτερικό Κανονισμό λειτουργίας του Πανεπιστημίου και τις κείμενες διατάξεις.
2. Ο/η Διευθυντής/τρια ενημερώνεται πριν από τη
διεξαγωγή κάθε εργασίας που γίνεται στο Εργαστήριο,
στο πλαίσιο ερευνητικού προγράμματος ή άλλου έργου
που έχει αποφασιστεί, και καθορίζει μέσα στο πλαίσιο
της αποστολής τον Εργαστηρίου τις προτεραιότητες στη
χρησιμοποίηση οργάνων και χώρων, σε περίπτωση που
δεν υπάρχει σχετική απόφαση.
3. Ο/η Διευθυντής/τρια έχει την ευθύνη για την εν γένει
λειτουργία του Εργαστηρίου, τη χρησιμοποίηση οργάνων και υλικών που ανήκουν σ’ αυτό, και την παραμονή
των εργαζομένων (προσωπικού, φοιτητών, επισκεπτών)
στους χώρους του.
4. Η χρησιμοποίηση των οργάνων του Εργαστηρίου
επιτρέπεται στο προσωπικό και τους ερευνητές που
έχουν ειδική επί των οργάνων αυτών εκπαίδευση και
εξουσιοδότηση. Κινητά όργανα και σκεύη τα οποία παραδίδονται για τη διεξαγωγή εργασιών, επιστρέφονται
μετά τη χρησιμοποίηση τους, στην κατάσταση που είχαν
παραδοθεί.
5. Με εισήγηση του/της Διευθυντή/τριας στα αρμόδια όργανα του ιδρύματος, είναι δυνατή η πρόσληψη
έκτακτου ερευνητικού και διδακτικού προσωπικού σε
τομείς σχετικούς με τις διδακτικές και ερευνητικές δραστηριότητες του Εργαστηρίου.
Άρθρο 2
Κανονισμός εκτέλεσης ερευνητικών εργασιών
στο Εργαστήριο
1. Δικαίωμα εκτέλεσης ερευνητικών εργασιών έχουν
μέλη ΔΕΠ του εργαστηρίου ή/και συνεργαζόμενοι ερευνητές εφόσον το αντικείμενο της έρευνας είναι σχετικό
με τους σκοπούς του Εργαστηρίου. Για την εκτέλεση
ερευνητικής εργασίας από ερευνητές που δεν είναι μέλη
του Εργαστηρίου χορηγείται άδεια μετά από σχετική αίτηση στην οποία αναφέρονται: Ο σκοπός της εργασίας,
το χρονοδιάγραμμα και οι τεχνικές που θα χρησιμοποιηθούν, η χρησιμοποίηση ή μη μηχανημάτων, οι διατάξεις
που διέπουν την εκτέλεση της εργασίας και ο προϋπολογισμός της δαπάνης που θα απαιτηθεί.
2. Οι εργαστηριακές μελέτες εκτελούνται σύμφωνα με
τον Κώδικα Δεοντολογίας της Έρευνας του Πανεπιστήμιου Κρήτης, την εκάστοτε κείμενη νομοθεσία ενώ η αδει-
οδότηση γίνεται από τα κατά νόμον αρμόδια όργανα.
Άρθρο 3
Εγκατάσταση
Το Εργαστήριο εγκαθίσταται σε χώρους του Πανεπιστημίου Κρήτης. Στους χώρους εγκατάστασης υπάρχει
πινακίδα με την επωνυμία του Εργαστηρίου.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1725/08.04.2025
Άρθρο 4
Τηρούμενα βιβλία
Για τις ανάγκες του Εργαστηρίου, τηρούνται τα ακόλουθα βιβλία - ψηφιακά ή έντυπα - και στοιχεία:
1. Αρχείο εισερχόμενης - εξερχόμενης αλληλογραφίας.
2. Αρχείο φακέλων - ιστορικά συμμετεχόντων σε ερευνητικές διαδικασίες.
3. Αρχείο εκτελουμένων εργαστηριακών μελετών.
4. Αρχείο εκτελουμένων και περατωμένων ερευνητικών πρωτοκόλλων - εργασιών.
5. Αρχείο επιστημονικών δραστηριοτήτων.
6. Αρχείο διδακτικών δραστηριοτήτων.
7. Αρχείο δημοσιεύσεων.
8. Βιβλίο μεταβολών προσωπικού.
9. Φάκελος εξοπλισμού.
10. Κατάλογος επιστημονικών βιβλίων και περιοδικών.
11. Βιβλίο χρέωσης οργάνων και επιστημονικών βιβλίων.
12. Αρχείο περιουσιακών στοιχείων.
Με απόφαση του/της Διευθυντή/τριας μπορεί να τηρείται ακόμα κάθε άλλο βιβλίο ή στοιχεία που προβλέπο-
νται από την ισχύουσα νομοθεσία ή κρίνεται απαραίτητο
για το Εργαστήριο.
Άρθρο 5
Σφραγίδα-Λογότυπο
Το Εργαστήριο χρησιμοποιεί για την αλληλογραφία
του σφραγίδα στρογγυλή με τα παρακάτω στοιχεία: Στον
εξωτερικό κύκλο: «ΠΑΝΕΠΙΣΤΗΜΙΟ ΚΡΗΤΗΣ» και στον
εσωτερικό: «Τμήμα Κοινωνιολογίας: Εργαστήριο Οπτικού
Πολιτισμού». Ανάλογη σφραγίδα με τα στοιχεία στην
αγγλική γλώσσα χρησιμοποιεί το Εργαστήριο για την
ξενόγλωσση αλληλογραφία και τα έγγραφά του.
Το λογότυπο του Εργαστηρίου είναι:
Η απόφαση αυτή να δημοσιευθεί στην Εφημερίδα της
Κυβερνήσεως.
Ρέθυμνο, 3 Απριλίου 2025
Ο Πρύτανης
ΓΕΩΡΓΙΟΣ ΚΟΝΤΑΚΗΣ
Αριθμ. απόφ. 29992/20.12.2024
(2)
Έγκριση νυχτερινής εργασίας εργάσιμων ημερών
προς συμπλήρωση του υποχρεωτικού εβδομαδιαίου ωραρίου ενός εργαζόμενου στο εργοστάσιο
Ακτινοβόλησης Ιατροτεχνολογικών Προϊόντων
της ανώνυμης εταιρείας με την επωνυμία «Ινστιτούτο Φαρμακευτικής Έρευνας και Τεχνολογίας
Α.Ε.», στη Μαγούλα Αττικής, για το διάστημα έως
και τις 30/06/2025.
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΗΣ ΕΤΑΙΡΕΙΑΣ ΜΕ ΤΗΝ ΕΠΩΝΥΜΙΑ
«ΙΝΣΤΙΤΟΥΤΟ ΦΑΡΜΑΚΕΥΤΙΚΗΣ ΕΡΕΥΝΑΣ
ΚΑΙ ΤΕΧΝΟΛΟΓΙΑΣ Α.Ε.»
Έχοντας υπόψη:
1. Τον ν. 4093/2012.
2. Το άρθρο 20 του ν. 4354/2015.
3. Την υπ’ αρ. 17724/08-11-2021 (ΠΡΑΔΙΤ 153) απόφαση περί του Εσωτερικού Κανονισμού της εταιρείας.
4. Την υπό στοιχεία οικ. 32143/δ1.11228/11.6.2018
απόφαση της Υπουργού Εργασίας, Κοινωνικής Ασφάλισης και Κοινωνικής Αλληλεγγύης.
5. Την από 03/12/2024 εισήγηση του Προϊσταμένου
της Υποδιεύθυνσης στη Μονάδα Ακτινοβόλησης στη
Μαγούλα, Ν. Τσιμερέκη.
6. Την υπ’ αρ. 3158389/23.11.2023 ανακοίνωση καταχώρισης στο Γενικό Εμπορικό Μητρώο της απόφασης
περί συγκρότησης του ΔΣ σε σώμα και εκχωρήσεων
των αρμοδιοτήτων για διοίκηση και εκπροσώπηση της
εταιρείας από το Διευθύνοντα Σύμβουλο, και τις εκτελεστικές αρμοδιότητες αυτού.
7. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ - ΜΙΤΟΣ, αποφασίζει:
Την καταβολή προβλεπόμενης αποζημίωσης για
έγκριση νυχτερινής εργασίας εργάσιμων ημερών προς
συμπλήρωση του υποχρεωτικού εβδομαδιαίου ωραρίου
σε έναν εργαζόμενο (Νομικό Ιωάννη) στο εργοστάσιο
Ακτινοβόλησης Ιατροτεχνολογικών Προϊόντων της ανώνυμης εταιρείας με την επωνυμία «Ινστιτούτο Φαρμα-
κευτικής Έρευνας και Τεχνολογίας Α.Ε.», στη Μαγούλα
Αττικής, για το διάστημα έως και τις 30/06/2025 και συγκεκριμένα για 470-496 ώρες. Το μέγιστο εκτιμώμενο
μικτό κόστος αποζημίωσης για την εν λόγω υπερωριακή
απασχόληση ανέρχεται στα 1.800 €, ποσό το οποίο θα
βαρύνει τον τακτικό προϋπολογισμό της ΙΦΕΤ ΑΕ για το
έτος 2025.
Η απόφαση αυτή να δημοσιευθεί στην Εφημερίδα της
Κυβερνήσεως
Η Διευθύνουσα Σύμβουλος
ΕΛΕΥΘΕΡΙΑ ΤΟΚΑΤΛΙΔΗ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201725.pdf | Tokens: 15388]